《满庭芳 十月念六日大雪，作此呈社人》
宋代·赵长卿

晚色沈沈，雨声寂莫，夜寒初冻云头。晓来阶砌，一捻冷光浮。

目断江天霭霭，低迷映、绿竹修修。多才客，高吟柳絮，还更上层楼。

烹茶，新试水，人间清楚，物外遨游。胜似他、销金暖帐情柔。

细看流风回舞，终日价、浅酌轻讴。醺醺地，美人翻曲，消尽古今愁。

作者简介：赵长卿号仙源居士。江西南丰人。宋代著名词人。 宋宗室，居南丰。生平事迹不详，曾赴漕试，约宋宁宗嘉定末前后在世。从作品中可知他少时孤洁，厌恶王族豪奢的生活，后辞帝京，纵游山水，居于江南，遁世隐居，过着清贫的生活。他同情百姓，友善乡邻，常作词呈乡人。晚年孤寂消沉。《四库提要》云：“长卿恬于仕进，觞咏自娱，随意成吟，多得淡远萧疏之致。”